ประกาศกระทรวงการคลังเรื่องลักษณะ สี และขนาดธนบัตรที่ระลึกชนิดราคา๘๐ บาท ที่จะนำออกใช้[๑] เนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา ๑๒ สิงหาคม๒๕๕๕ ธนาคารแห่งประเทศไทยเห็นเป็นการสมควรนำธนบัตรที่ระลึกชนิดราคา ๘๐ บาทออกใช้เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ณสมัยอันเป็นมหามงคลนี้ รัฐมนตรีว่าการกระทรวงการคลัง อาศัยอำนาจตามความในมาตรา ๑๔วรรค ๒ แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สีและขนาดของธนบัตรที่ระลึกชนิดราคา ๘๐ บาท ดังต่อไปนี้๑. ลักษณะและสีก. ด้านหน้าตอนกลาง มีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน ในฉลองพระองค์ครุยมหาจักรีบรมราชวงศ์คู่กับพระฉายาสาทิสลักษณ์สมเด็จพระนางเจ้าฯ พระบรมราชินีนาถ ในฉลองพระองค์ชุดไทยประยุกต์พิมพ์ด้วยสีน้ำตาล ตอนล่างมีตัวเลขอารบิก 80 ภาพดอกกุหลาบควีนสิริกิติ์ ตัวเลขไทย ๘๐ ลายประดิษฐ์ และลายไทย ทั้งหมดพิมพ์ด้วยสีน้ำตาลองค์ประกอบทั้งหมดนี้พิมพ์ทับบนลายพื้นสีเหลืองและสีฟ้า ลายประดิษฐ์สีเหลืองสีชมพู สีส้ม และสีฟ้า และลายดอกไม้ร่วงสีเหลือบฟ้าเบื้องซ้ายมุมบน มีรูปพระครุฑพ่าห์สีน้ำเงิน ถัดลงมามีลายประดิษฐ์สีน้ำเงินและภาพพระราชพิธีสถาปนาพระอิสริยยศเป็นสมเด็จพระบรมราชินีพิมพ์ด้วยสีน้ำเงินอมเขียว องค์ประกอบทั้งหมดนี้พิมพ์ทับบนลายพื้นสีฟ้าลายประดิษฐ์สีฟ้าและสีส้ม และลายดอกไม้ร่วงสีส้ม ด้านบนของภาพพระราชพิธีสถาปนาพระอิสริยยศมีลายดอกไม้ร่วงสีส้มและลายน้ำอักษรพระนามาภิไธย ส.ก. ภายใต้พระมหามงกุฎส่วนด้านล่างมีภาพดอกกุหลาบควีนสิริกิติ์ พิมพ์ด้วยสีส้มและสีฟ้าใต้ภาพดอกกุหลาบควีนสิริกิติ์มีลายมือชื่อของรัฐมนตรีว่าการกระทรวงการคลังพิมพ์ด้วยสีดำอยู่เหนือคำว่า รัฐมนตรีว่าการกระทรวงการคลัง ซึ่งพิมพ์ด้วยสีน้ำตาลทับบนลายพื้นสีฟ้าและลายประดิษฐ์สีฟ้าและสีส้มมุมล่างมีหมวดอักษรโรมันและเลขหมายอารบิกสีแดงเบื้องขวามุมบน มีตราสัญลักษณ์งานเฉลิมพระเกียรติสมเด็จพระนางเจ้าฯพระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา ๑๒สิงหาคม ๒๕๕๕ พิมพ์ด้วยสีฟ้า ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมาย และ แปดสิบบาท ทั้งหมดพิมพ์ด้วยสีน้ำตาลองค์ประกอบทั้งหมดนี้พิมพ์ทับบนลายพื้นสีฟ้า ลายประดิษฐ์สีฟ้าและสีส้มและลายดอกไม้ร่วงสีเหลือบฟ้า ถัดลงมามีภาพดอกคัทลียาควีนสิริกิติ์ พิมพ์ด้วยสีฟ้าและสีส้มทับบนลายดอกไม้ร่วงสีเหลือบฟ้าใต้ภาพดอกคัทลียาควีนสิริกิติ์มีลายมือชื่อของผู้ว่าการธนาคารแห่งประเทศไทยพิมพ์ด้วยสีดำอยู่เหนือคำว่า ผู้ว่าการธนาคารแห่งประเทศไทย ซึ่งพิมพ์ด้วยสีน้ำตาลทับบนลายพื้นสีฟ้า และลายประดิษฐ์สีฟ้าและสีส้มมุมล่างมีหมวดอักษรและเลขหมายไทยสีแดงข. ด้านหลังตอนกลางเบื้องซ้าย มีพระฉายาสาทิสลักษณ์สมเด็จพระนางเจ้าฯพระบรมราชินีนาถ ในฉลองพระองค์ตามสมัยนิยม พิมพ์ด้วยสีน้ำเงินเบื้องหลังเป็นลายพื้นสีฟ้า พระฉายาสาทิสลักษณ์นี้อยู่ภายในวงรูปไข่สีน้ำเงินซึ่งด้านล่างประดับด้วยแพรแถบสีนํ้าเงิน ส่วนด้านขวาบนและด้านซ้ายล่างประดับด้วยภาพดอกกุหลาบควีนสิริกิติ์พิมพ์ด้วยสีส้ม สีฟ้า สีม่วง และสีน้ำเงินบริเวณขอบธนบัตรด้านบนและด้านล่างมีลายประดิษฐ์สีม่วง สีส้ม สีฟ้า และสีเขียวส่วนขอบธนบัตรด้านซ้ายและด้านขวามีลายประดิษฐ์สีม่วงและสีส้มเบื้องซ้ายมุมบน มีรูปพระครุฑพ่าห์สีม่วง ขนปีกชั้นในสีม่วงขนปีกชั้นนอกและขนหางสีน้ำเงินถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวพระฉายาสาทิสลักษณ์สมเด็จพระนางเจ้าฯ พระบรมราชินีนาถพร้อมพระราชโอรสและพระราชธิดาขณะยังทรงพระเยาว์ พิมพ์ด้วยสีน้ำเงินเบื้องหลังเป็นลายพื้นสีม่วงตอนกลางเบื้องขวา มีตราสัญลักษณ์งานเฉลิมพระเกียรติสมเด็จพระนางเจ้าฯพระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา ๑๒สิงหาคม ๒๕๕๕ พิมพ์ด้วยสีน้ำเงินอมเขียว ถัดลงมามีข้อความ ที่ระลึกเฉลิมพระเกียรติสมเด็จพระนางเจ้าสิริกิติ์ พระบรมราชินีนาถเนื่องในโอกาสพระราชพิธีมหามงคลเฉลิมพระชนมพรรษา ๘๐ พรรษา ๑๒ สิงหาคม ๒๕๕๕ พิมพ์ด้วยสีน้ำเงินอมเขียว ใต้ข้อความมีตัวเลขไทย ๘๐ พิมพ์ด้วยสีน้ำเงินอมเขียว ถัดลงมามีพระฉายาสาทิสลักษณ์สมเด็จพระนางเจ้าฯพระบรมราชินีนาถ ขณะทรงงานด้านศิลปาชีพเพื่อพัฒนาคุณภาพชีวิตและอนุรักษ์ฟื้นฟูศิลปวัฒนธรรมไทย พิมพ์ด้วยสีน้ำเงินอมเขียวสีฟ้า สีเขียว และสีส้มเบื้องขวามุมบน มีตัวเลขอารบิก 80 พิมพ์ด้วยสีม่วง ถัดลงมามีพระฉายาสาทิสลักษณ์สมเด็จพระนางเจ้าฯพระบรมราชินีนาถ ขณะเสด็จเยี่ยมราษฎร พิมพ์ด้วยสีม่วงและสีฟ้าถัดไปทางซ้ายมีลายน้ำอักษรพระนามาภิไธย ส.ก. ภายใต้พระมหามงกุฎใต้ลายน้ำมีพระฉายาสาทิสลักษณ์สมเด็จพระนางเจ้าฯ พระบรมราชินีนาถขณะพระราชทานพันธุ์ไม้แก่ราษฎรเพื่ออนุรักษ์และฟื้นฟูทรัพยากรธรรมชาติ พิมพ์ด้วยสีน้ำเงินสีฟ้า สีน้ำเงินอมเขียว สีเขียว สีม่วง และสีส้มถัดไปทางขวามีภาพดอกกล้วยไม้พันธุ์เอื้องแซะ และดอกคัทลียาควีนสิริกิติ์พิมพ์ด้วยสีน้ำเงินและสีส้ม๒. ลักษณะพิเศษเนื้อกระดาษสีฟ้าอ่อน มีลายน้ำอักษรพระนามาภิไธย ส.ก.ภายใต้พระมหามงกุฎ โดยลายน้ำส่วนที่เป็นอักษร ก. มีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีฟ้าซ่อนไว้ตามด้านกว้างของธนบัตร โดยมีบางส่วนของแถบสีฟ้าปรากฏให้เห็นเป็นระยะที่ด้านหลังของธนบัตรภายในแถบสีฟ้ามีตัวเลขอารบิก 80ขนาดเล็ก ซึ่งจะเปลี่ยนเป็นรูปดอกกุหลาบเมื่อพลิกธนบัตรไปมาและภายใต้รังสีเหนือม่วงจะเห็นแถบสีฟ้าเรืองแสงเป็นสีเหลืองอมเขียวลายดอกไม้ร่วงที่ด้านหน้าบริเวณเบื้องขวา พิมพ์ด้วยหมึกพิมพ์พิเศษสีเหลือบฟ้าลายดอกไม้ร่วงที่ด้านหน้าบริเวณเบื้องซ้ายพิมพ์ด้วยหมึกพิมพ์พิเศษสีส้ม ซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงภาพดอกกุหลาบควีนสิริกิติ์และลายประดิษฐ์ที่ด้านหน้าบริเวณเบื้องซ้ายพิมพ์บางส่วนด้วยหมึกพิมพ์พิเศษสีส้มซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงภาพดอกคัทลียาควีนสิริกิติ์ที่ด้านหน้าบริเวณเบื้องขวาพิมพ์บางส่วนด้วยหมึกพิมพ์พิเศษสีส้มซึ่งจะเปลี่ยนเป็นสีเหลืองเรืองแสงภายใต้รังสีเหนือม่วงภาพดอกกุหลาบควีนสิริกิติ์ที่ด้านหลังบริเวณตอนกลางเบื้องซ้ายพิมพ์บางส่วนด้วยหมึกพิมพ์พิเศษสีส้ม ซึ่งจะเรืองแสงเป็นสีส้มภายใต้รังสีเหนือม่วงเบื้องหลังของพระฉายาสาทิสลักษณ์สมเด็จพระนางเจ้าฯ พระบรมราชินีนาถ ขณะทรงงานด้านศิลปาชีพและพระฉายาสาทิสลักษณ์สมเด็จพระนางเจ้าฯ พระบรมราชินีนาถ ขณะพระราชทานพันธุ์ไม้แก่ราษฎรพิมพ์บางส่วนด้วยหมึกพิมพ์พิเศษสีเขียวซึ่งจะเรืองแสงเป็นสีเขียวภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีน้ำเงินเรืองแสงภายใต้รังสีเหนือม่วงลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยหมึกพิมพ์พิเศษสีดำซึ่งจะเปลี่ยนเป็นสีเขียวอมเหลืองเรืองแสงภายใต้รังสีเหนือม่วง๓. ขนาดธนบัตรกว้าง ๘๐ มิลลิเมตร ยาว ๑๖๒ มิลลิเมตรประกาศ ณ วันที่ ๑๕ มิถุนายน พ.ศ. ๒๕๕๕กิตติรัตน์ ณ ระนองรัฐมนตรีว่าการกระทรวงการคลังปริยานุช/ผู้จัดทำ๒๗มิถุนายน ๒๕๕๕ปณตภร/ผู้ตรวจ๓กรกฎาคม ๒๕๕๕ปิยะธิดา/ปรับปรุง๔ ตุลาคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๐๐ ง/หน้า ๖/๒๖ มิถุนายน ๒๕๕๕